
ПОДАЦИ О ЧАСУ БР. 65
	Наставна тема
	Писмено изражавање

	Наставна јединица
	Трећи писмени задатак

	Тип часа
	Провјеравање

	Циљ часа
	Провјеравање ученичких знања из области писменог изражавања. 

	Образовни задаци
	· Провјеравање знања ученика из правописне и граматичке писмености.
· Провјеравање знања ученика о стилском уобличавању текста.
· Провјеравање инвентивности и стваралачких способности ученика.
· Провјеравање знања и способности ученика за писање композиционо уједначеног и кохерентног текста.
· Провјеравање способности ученика да одговори на задату тему.

	Функционални задаци
	· Оспособљавање ученика за размишљање и писмено изражавање о непознатим темама из свакодневног живота.
· Оспособљавање ученика за анализу књижевних дјела и књижевних ликова у писаном облику. 

	Васпитни задаци
	· Подстицање ученика на емотивно и интелектуално промишање задатих тема.
· Подстицање ученика на креативност и самосталност у излагању.
· Подстицање ученика на исказивање властитих ставова и осјећања.
· Вредновање језичке културе.

	Кључни појмови
	Писмени задатак, теме, провјеравање

	Облици рада
	Фронтални, индивидуални

	Наставне методе
	Монолошка, дијалошка, рад на тексту

	Наставна средства
	Табла, креда, вјежбанка

	Мјесто извођења наставе
	Учионица


	Корелација
	/

	Литература и додатни материјал за наставнике
	

	Литература и додатни материјал за ученике
	

	Напомене

	


ТОК ЧАСА 
	Уводни дио часа
(5 минута)
	Ученицима се саопштава да на столу могу оставити само вјежбанке, оловке и папир за концепт. Савјетују се да прво направе план за писање писменог задатка на концепту или, евентуално, да читав састав напишу прво на концепту, уколико сматрају да могу за предвиђено вријеме све да заврше. Писмени задатак се пише искључиво на лијевој страни у вјежбанкама ћирилоцом, писаним словима. 

Ученици се опимињу да при изради писменог задатка не смију користити никаква помоћна средства, као што су телефони, унапријед припремљени концепти и сл.

	Главни дио часа
(80 минута)


	Ученици се потом обавештавају да ће на писменом задатку имати три теме од којих ће изабрати само једну. Ученици се савјетују да бирају ону тему која им је занимљива, која их подстиче на размишљање, или која их емотивно погађа или узбуђује.
Теме за трећи писмени задатак:

1. Слика друштва у роману Чича Горио

2. Гогољеви јунаци као носиоци смешно-страшне слике свијета
· Слика породице у роману Ана Карењина                  
· Када је прва тема у питању, ученицима се скреће пажња на то да њихов рад треба да представи слику париског друштва на ширем (од најнижих до највиших слојева) и на ужем плану (на примјеру појединачних ликова). Треба контрастно поставити људе из пансиона госпође Вокер и високо друштво из предграђа Сен Жермен. У кључним цртама представити ликове романа и истаћи њихове разлике у пореклу, друштвеном статусу, менталитету и карактеру. Рад треба да садржи моралну оцјену појединих поступака јунака и њиховог карактера и да афирмише универзалне вредности.
· Рад ученика који одаберу другу тему треба да истакне да је Ревизор комедија која на сатиричан начин приказује мане друштва и појединаца (самовољу власти, каријеризам, учмалост, запарложеност племства, хвалисавост, непросвећеност, похлепу трговаца, подмитљивост, примитивизам, корупцију чиновника, сплеткарење, глупост, пљачку, улизиштво, провинцијализам), да су ликови типизирани и да је кроз одређене ликове Гогољ  успио да у један мах исмије и власт, и представнике власти, судство, школство, здравство, полицију, властелу, трговце и чиновнике. Доказати то на примјерима.
· Ученици који одаберу да пишу на трећу тему треба да представе слику породице у роману Ана Карењина на основу породица:
1) Карењин (угледна петроградска породица)

2) Облонски (прототип случајне породице)
3) Љевин (племићка породица са села) 
4) Шчербацки (кнежевска породица, прототип срећне породице)
5) Вронски (угледна петроградска породица)
Анализирати односе међу члановима породице (Ана – Алексеј, Стива – Доли, Љевин – Кити, Алескеј – мајка). 
· Ученицима се ставља до знања да се у сваком тренутку могу обратити наставнику за евентуалну помоћ и савјет.
Ученицима се двадесет минута пред крај другог часа скреће пажња да, уколико су писали састав на концепту, почну да преписују састав у вјежбанке.

	Завршни дио часа
(5 минута)


	· Ученици се подсјећају да још једном прочитају састав и обрате пажњу само на правописне и граматичке грешке, и да их, уколико их има, уклоне.
· На крају часа наставник прикупља писмене задатке ученика. 


ИЗГЛЕД ТАБЛЕ
	ТРЕЋИ ШКОЛСКИ ПИСМЕНИ ЗАДАТАК                   
Теме:
1. Слика друштва у роману Чича Горио

2. Гогољеви јунаци као носиоци смијешно-страшне слике свијета

3. Слика породице у роману Ана Карењина                  




